Diari Oficial de la Generalitat Valenciana


Sumari del DOGV 3859, del 18-10-2000 (2000/7882)

RESOLUCIÓ de 28 de juliol de 2000, del president de la Comissió Territorial d'Urbanisme d'Alacant, per la qual s'aprova definitivament la modificació puntual núm.16 del Pla General de Xàbia.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7882


Data del document
:   28-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Xàbia
    * pla d'urbanisme

RESOLUCIÓ de 28 de juliol de 2000, del president de la Comissió Territorial d'Urbanisme d'Alacant, per la qual s'aprova definitivament la modificació puntual núm.16 del Pla General de Xàbia. [2000/7882]
  
Vist l'expedient de referència i d'acord amb els següents
  
Antecedents de fet
  
Primer
  
L'ajuntament, en la sessió plenària realitzada el dia 29 de març de 1997 i 25 de juliol de 1997, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana, de 6 de novembre de 1995 i en un dels diaris de major difusió provincial el 19 d'octubre de 1995. No es van presentar al·legacions.
  
Segon
  
La documentació està integrada per memòria i plànols.
  
Tercer
  
Aquest expedient té per objecte l'eliminació d'un vial sense eixida que invadeix per complet una parcel·la, ubicada en la partida Castellans, en la qual el PGOU preveu l'obertura d'un vial anomenat carrer Guadix, per a unir dos «cul de sac» existents en l'actualitat distants entre si 40 m., però que per error queda dibuixada l'obertura del vial sense eixida.
  
Quart
  
Consta en l'expedient un informe favorable de l'Oficina del Pla de Carreteres de la Conselleria d'Obres Públiques, Urbanisme i Transports de 25 de juliol de 1996.
  
Cinqué
  
La Comissió Informativa de la Comissió Territorial d'Urbanisme d'Alacant, en sessió celebrada el 30 de gener de 1998, va emetre un informe sobre el projecte de què tractem, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Consideracions tecnicojurídiques
  
Primera
  
La tramitació ha sigut correcta, d'acord amb el que estableix l'article 38, per remissió del 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
Segona
  
La documentació està completa, als efectes del compliment del que estableix l'article 27 de la LRAU.
  
Tercera
  
Les determinacions que conté el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
No obstant això, la modificació comporta un augment d'aprofitament lucratiu privat per desafectació de sòl de destinació pública corresponent a un viari, per la qual cosa cal preveure les «mesures compensatòries» necessàries per a mantenir la proporció i qualitat de les dotacions públiques previstes, d'acord amb el que estableix l'article 55.3 de la LRAU; encara que per l'escassa entitat del terreny desafectat aquesta compensació resultaria innecessària si es manté l'edificabilitat bruta a fi de complir el que disposa l'article 418 de les Normes Urbanístiques, prevista inicialment en la parcel·la anteriorment a la modificació proposada.
  
Per tot això, no s'observen obstacles importants per a l'aprovació de la modificació que es tramita, sempre que la superfície de vial desafectada no es compute a l'efecte d'edificabilitat bruta.
  
Quarta
  
Atesa la quantitat i varietat de modificacions relatives al traçat de vials en sòl urbà, que tramita l'Ajuntament de Xàbia, se li adverteix de la necessitat de procedir a un estudi detallat del sòl urbà en conjunt, i no d'una forma puntual i individualitzada en cada cas.
  
Quinta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme, acorda
  
Aprovar definitivament la modificació puntual núm.16 del Pla General de Xàbia, però supeditar-ne la publicació i, en conseqüència, l'eficàcia, fins que l'Ajuntament reculla en el document que la superfície de viari desafectada no podrà ser computada a l'efecte d'edificabilitat bruta, a fi de complir el que disposa l'article 55.3 de la LRAU.
  
Amb data 28 de juliol de 2000, el president de la Comissió Territorial d'Urbanisme va resoldre:
  
Vist l'acord adoptat per la Comissió Territorial d'Urbanisme en la sessió de 30 de gener de 1998 pel qual es va aprovar definitivament l'expedient de referència, però es va supeditar la publicació al compliment de certes condicions, així com la documentació presentada per l'ajuntament el 29 de maig de 2000 que compleix tots els punts de l'esmentat acord de la Comissió, resolc
  
Ordenar la immediata publicació de l'esmentat acord d'aprovació definitiva en el Diari Oficial de la Generalitat Valenciana, perquè entre en vigor, d'acord amb el que estableix l'article 59, apartats 2 i 4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Amb la publicació de l'aprovació definitiva no en cal la notificació individualitzada.
  
Contra el present acord, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Alacant, 28 de juliol de 2000.- El president de la Comissió Territorial d'Urbanisme, p.o. el cap de Disciplina Urbanística: Francisco Javier Sogorb Guerra.